CELEX: 62012CN0592
Language: hu
Date: 2012-12-18 00:00:00
Title: C-592/12. sz. ügy: A Tribunal Superior de Justicia de Madrid (Spanyolország) által 2012. december 18-án benyújtott előzetes döntéshozatal iránti kérelem — Compañía Europea de Viajeros de España S.A. kontra Tribunal Económico Administrativo Regional de Madrid (Ministerio de Economia y Hacienda)

16.3.2013   
            
            
               HU
            
            
               Az Európai Unió Hivatalos Lapja
            
            
               C 79/6
            
         A Tribunal Superior de Justicia de Madrid (Spanyolország) által 2012. december 18-án benyújtott előzetes döntéshozatal iránti kérelem — Compañía Europea de Viajeros de España S.A. kontra Tribunal Económico Administrativo Regional de Madrid (Ministerio de Economia y Hacienda)
   (C-592/12. sz. ügy)
   2013/C 79/12
   Az eljárás nyelve: spanyol
   
      A kérdést előterjesztő bíróság
   
   Tribunal Superior de Justicia de Madrid
   
      Az alapeljárás felei
   
   
      Felperes: Compañía Europea de Viajeros de España S.A.
   
      Alperes: Tribunal Económico Administrativo Regional de Madrid (Ministerio de Economia y Hacienda)
   
      Az előzetes döntéshozatalra előterjesztett kérdések
   
   
               1.
            
            
               A jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelv (1) 3. cikkének (2) bekezdését és különösen egy adott adó „különleges célját”
               
                           a)
                        
                        
                           úgy kell-e értelmezni, hogy az előírja, hogy a meghatározott célt más harmonizált adóval ne lehessen elérni?
                        
                     
                           b)
                        
                        
                           úgy kell-e értelmezni, hogy tisztán költségvetési cél jelenik meg, amikor a hatásköröknek az autonóm közösségekre történő átruházásával egyidejűleg — az adóbevételek átengedése mellett, részben az átengedett hatáskörökből fakadó költségekre figyelemmel — adót is megállapítanak, és ezáltal az adómértékek eltérők lehetnek az egyes autonóm közösségekben?
                        
                     
                           c)
                        
                        
                           Az előző kérdésre adandó nemleges válasz esetén, úgy kell-e értelmezni a „különleges cél” fogalmát, hogy a célnak kizárólagosnak kell lennie, vagy éppen ellenkezőleg, az több különböző cél elérését is lehetővé teszi, amelyek között az adott hatáskörök finanszírozását biztosító, tisztán költségvetési cél is szerepel?
                        
                     
                           d)
                        
                        
                           Amennyiben különböző célok elérését fogadjuk el a fenti kérdésre adandó válaszként, a 92/12 irányelv 3. cikkének (2) bekezdése alapján milyen jelentőséggel bír egy adott cél azon követelmény teljesítése tekintetében, hogy az adó megfeleljen a Bíróság ítélkezési gyakorlata értelmében vett „különleges célnak”, és milyen szempontok alapján határolhatók el a fő és kiegészítő célok?
                        
                     
         
               2.
            
            
               A jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelv 3. cikkének (2) bekezdése és különösen, a jövedéki adó vagy a héa esetében alkalmazandó, az adó felszámíthatóságára vonatkozó adószabályoknak való megfelelés követelményével
               
                           a)
                        
                        
                           ellentétes-e az olyan nem harmonizált közvetett adó, mint az IVMDH, amelyet a végső fogyasztó részére történő kiskereskedelmi üzemanyag-értékesítéskor számítanak fel, szemben a harmonizált adóval — az ásványolajadóval, amelynél adókötelezettség az utolsó adóraktárból való kikerülésekor keletkezik —, vagy a hozzáadottérték-adóval — amelyet, noha a végső fogyasztónál is keletkezik, a termelés és forgalmazás minden egyes szakaszában fel kell számítani —, mivel az EKW és Wien & Co ügyben hozott ítélet (2) (47. pont) kifejezésével élve, nem felel meg az egyik vagy másik említett, közösségi jogban szabályozott adóztatási módszer „általános rendszerének”?
                        
                     
                           b)
                        
                        
                           A fenti kérdésre adandó nemleges válasz esetén a szóban forgó rendelkezést úgy kell-e értelmezni, hogy a megfelelés említett követelménye megvalósul, anélkül hogy a felszámítást illetően egybeesésnek kellene fennállnia egyszerűen azért, mert a nem harmonizált közvetett adó, jelen esetben az IVMDH, nincs hatással a jövedéki adó vagy a héa felszámításának rendes folyamatára, azaz nem akadályozza, és nem is nehezíti azt?
                        
                     
         
      (1)  HL L 76., 1. o.
   
      (2)  C-437/97. sz. ügyben 2000. március 9-én hozott ítélet (EBHT 2000., I-1157. o.).